PROJEKTS

LATVIJAS REPUBLIKAS MINISTRU KABINETS

|  |  |
| --- | --- |
| 2014. gada \_\_\_. \_\_\_\_\_\_\_\_ | Rīkojums Nr.\_\_\_\_ |

Rīgā

**Grozījumi Koncepcijā par publisko pakalpojumu sistēmas pilnveidi**

1. Izdarīt Koncepcijā par publisko pakalpojumu sistēmas pilnveidi (atbalstīta ar Ministru kabineta 2013. gada 19. februāra rīkojumu Nr. 58 „Par koncepciju par publisko pakalpojumu sistēmas pilnveidi”) šādus grozījumus:
   1. izteikt 5.3. apakšnodaļu „Risinājumu bloks – Vienota klātienes klientu apkalpošanas attīstība” jaunā redakcijā;
   2. izteikt 6. nodaļu „Rīcības plāns koncepcijas īstenošanai” jaunā redakcijā;
   3. izteikt 7. nodaļu „Ietekme uz valsts un pašvaldību budžetiem” jaunā redakcijā;
   4. papildināt koncepciju ar 4., 5., 6., 7., 8., 9. un 10. pielikumu.
2. Vides aizsardzības un reģionālās attīstības ministrijai iesniegt precizēto koncepciju un koncepcijas kopsavilkumu Valsts kancelejā.
3. Koncepcijā ietverto 1. risinājumu ieviest ar 2015. gada 1. janvāri atbilstoši piešķirtajam finansējumam.
4. Papildu valsts budžeta līdzekļu piešķiršana valsts un pašvaldību vienoto klientu apkalpošanas centru tīkla izveidei skatāma Ministru kabinetā likumprojekta „Par valsts budžetu 2015. gadam” un „Par vidēja termiņa budžeta ietvaru 2015., 2016. un 2017. gadam”, kā arī turpmāko gadu budžeta sagatavošanas un izskatīšanas procesā kopā ar visu ministriju un centrālo valsts iestāžu priekšlikumiem jaunajām politikas iniciatīvām atbilstoši valsts budžeta finansiālajām iespējām.
5. Līdz 2020.gadam Vides aizsardzības un reģionālās attīstības ministrijai katru gadu līdz 1. jūnijam iesniegt informatīvo ziņojumu par koncepcijas attīstības gaitu.
6. Vides aizsardzības un reģionālās attīstības ministrijai par katra deviņos nacionālās nozīmes un 21 reģionālās nozīmes attīstības centros plānotā Valsts un pašvaldības vienotā klientu apkalpošanas centra izveidi iesniegt Ministru kabinetam lēmuma pieņemšanai informatīvu ziņojumu, norādot tā izveides plānu un finansējumu.

Ministru prezidente L. Straujuma

Vides aizsardzības un reģionālās attīstības ministrs R. Naudiņš

27.10.2014. 09:00

264

M.Anspoka, 66016538

Maija.Anspoka@varam.gov.lv